Nordjyllands Politi måtte onsdag eftermiddag rykke ud med det helt store beredskab. Det skete efter politiet omkring klokken 14 fik en meddelelse om, at en 5-årig norsk dreng var forsvundet fra en tætpakket strand i Løkken, efter han var gået væk fra sine forældre, mens han gik og samlede sten i vandkanten. Politiet sendte både helikopter, hundepatruljer, færdselspatruljer og indsatsleder til Løkken for at lede efter drengen. Men cirka 45 minutter efter meldingen om drengens forsvinden kunne Nordjyllands Politi så meddele på Twitter, at han var fundet i god behold. Drengen blev fundet af en anden strandgæst.
En 5-årig norsk dreng forsvandt onsdag eftermiddag ved stranden omkring Løkken. Han blev senere fundet i god behold.